Сәрсенбай Нұрғалиұлы Қожахметов

Сәрсенбай Нұрғалиұлы Қожахметов (10 ақпан 1959, Құлсары, Жылыой ауданы, Гурьев облысы, Қазақ КСР — 1 қазан 2017) — қазақстандық мемлекет, қоғам және саяси қайраткері. Қазақстан Республикасы Парламенті Мәжілісінің депутаты (2007-2016).

 Өмірбаяны 
1975 жылы Таушық ауылындағы №82 ауылдық кәсіптік-техникалық училищесін сілесір мамандығы бойынша жалпы біліктілігі бар «тракторист-машинист» мамандығын, ал 2002 жылы Орта Азия университетін бітірген.

1975-1985 жылдары — Жетібай тс. «Маңғыстаумұнай» ӨБ жүргізуші болды.

1985-1986 жылдары — Шевченко қ. «Маңғыстаумұнай» ӨБ комсомол комитетінің 2-хатшысы болды.

1986-1989 жылдары — Шевченко қалалық ЛКЖО комитеті хатшылығының бөлім меңгерушісі, Ералиев аудандық ЛКЖО комитетінің 2-хатшысы, Шевченко қ. Қазақстан Коммунистік партиясы Маңғыстау облыстық комитетінің жауапты хатшысы болды.

1990-1994 жылдары — Алматы қаласындағы Қазақ КСР Жоғарғы Кеңесі аппаратының, комитетінің кеңес берушісі болды.

1994-1996 жылдары — Алматы қаласындағы Қазақстан Республикасы Президенті Әкімшілігінің мемлекеттік бақылау және ұйымдастыру-аумақтық жұмыс бөлімінің мемлекеттік қадағалаушысы - меңгерушісі болды.

1996-1999 жылдары — Ақтау қаласындағы «МаңғыстауМұнайГаз» АҚ бас директорының орынбасары болды.

1999-2001 жылдары — Маңғыстау облысының шағын кәсіпкерлікті қолдау басқармасының жетекшісі болды.

2001-2004 жылдары — Қазақстан Республикасы Қаржы министрлігі Мемлекеттік кірістер комитетінің Маңғыстау облысы бойынша департаментінің директоры болды.

2004-2007 жылдары — Маңғыстау облысы әкімінің орынбасары, бірінші орынбасары болды. Маңғыстау облысы әкімі аппаратының басшысы болды.

2006-2007 жылдары — «Нұр Отан» партиясы Маңғыстау облыстық филиалының төрағасы болды.

2007-2016 жылдары — Астана қаласында Қазақстан Республикасы Парламенті Мәжілісінің 4,5 сайланым депутаты болды.

2013 жылғы 6 қарашада Мәжіліс депутаты Ерген Дошаевтың күтпеген жерден «Нұр Отан» ХДП парламенттік фракциясы басшысының бірінші орынбасары қызметінен кетуіне байланысты депутат Сәрсенбай Қожахметов «Нұр Отан» ХДП парламенттік фракциясының бірінші орынбасары болып сайланды.

2015 жылдың 15 қыркүйегінде Дариға Назарбаева вице-премьер қызметіне ауысқан соң, депутат Сәрсенбай Нұрғалиұлы «Нұр Отан» ХДП парламенттік фракциясының жетекшісі болып сайланды.

2015 жылдың 15 қыркүйегінен 2016 жылдың 20 қаңтарына дейін – Қазақстан Республикасы Парламенті Мәжілісі Төрағасының орынбасары, «Нұр Отан» партиясы фракциясының жетекшісі болды.

2016 жылдың 24 наурызынан 2017 жылға дейін — Астана қаласы 6-сайланым Мәжілісіндегі «Нұр Отан» партиясы фракциясы аппараты басшысының орынбасары болды.

2017 жылдың қаңтарынан 2017 жылдың шілдесіне дейін — Астана қаласындағы «ҚазМұнайГаз» ҰК» АҚ төрағасының кеңесшісі болды.

 Сайланған лауазымдары, депутаттығы 
2007-2011 жылдары — «Нұр Отан» ХДП партиялық тізімі бойынша Қазақстан Республикасы Парламенті Мәжілісінің IV сайланым депутаты, Әлеуметтік-мәдени даму комитетінің мүшесі.

2011-2016 жылдары — «Нұр Отан» ХДП партиялық тізімі бойынша Қазақстан Республикасы Парламенті Мәжілісінің V сайланым депутаты, Әлеуметтік-мәдени даму комитетінің мүшесі.

«Нұр Отан» фракциясының мүшесі, Қазақстан халқы Ассамблеясынан депутаттық топтың мүшесі

 Дереккөздер 
 Қазақстан Парламенті Мәжілісінің 4-сайланым депутаттары
 Қазақстан Парламенті Мәжілісінің 5-сайланым депутаттары

Санат:Құлсарыда туғандар
Санат:Қазақстан Парламенті Мәжiлiсінің IV шақырылымының депутаттары
Санат:Қазақстан Парламенті Мәжiлiсінің V шақырылымының депутаттары